**TÁJÉKOZTATÓ A KRIMINOLÓGIA VIZSGA MENETÉRŐL A 2023/24. TANÉV ELSŐ FÉLÉVÉBEN**

**A kriminológia tantárgy vizsgamenete a 2023/2024. tanév I. félévében a következőképpen alakul:**

A vizsga **szóbeli** lesz, **jelenléti** formában. A vizsga menete a következő:

**1.** A vizsgázó a „**Tételhúzás”** című listán található tételek közül egyet húz. A vizsga során a vizsgáztató néhány kérdést tesz fel a tételből.

**2.** **A „Kriminológiai elméletek”** című lista

Itt a ***három elméleti irányzat*** – ***biológiai, pszichológiai és szociológiai irányzatok*** – elméleteinek listáját találhatják meg. A vizsgára ***egy biológiai, egy pszichológiai és egy szociológiai elméletet kell választani és azokat megtanulni*** (tehát összesen 3 elméletet kell megtanulni). A három elmélet közül a vizsgáztató határozza meg, hogy melyiket ismertesse a vizsgázó. Az elmélet lényegét összefüggően kell előadni.

**3.** A „**Muszáj tudni”** című listában felsorolt témaköröket, elméleteket mindenkinek meg kell tanulnia és bármikor jöhet ezekkel kapcsolatban kérdés.

**4. Fogalmak**

Amennyiben a húzott tétel és az elméleti kérdés, illetve esetlegesen a 3. kérdés („Muszáj tudni”) alapján vizsgázó felelete két érdemjegy között áll, *a jobb jegy megszerzése érdekében* lehetőség van arra (amennyiben a vizsgázó akarja), hogy a vizsgáztató a 4. pontban felsorolt fogalmak közül egyet kérdezzen. A jobb érdemjegy akkor adható, ha a vizsgázó a fogalmat röviden és pontosan definiálja. A fogalom-kérdéssel csak jobb jegy szerezhető, az addig elért eredményen nem ront!

A kihúzott tétel és az elméleti kérdésre adandó válasz írásos kidolgozására van lehetőség, az esetleges fogalom-meghatározásra nincs, arra rögtön válaszolni kell. Amennyiben a vizsgázó a kihúzott tétel vagy az elméleti kérdés közül valamelyikre egyáltalán nem tud válaszolni, az egész vizsga sikertelennek (elégtelennek) minősül.

Kellemes tanulást és sikeres vizsgázást kívánok!

Budapest, 2023. október 24.

dr. Bolyky Orsolya

 mb. oktató

**1. Tételhúzás (mindegyiket meg kell tanulni és egy tételt kell kihúzni):**

1. Az erőszak és az agresszió fogalma, csoportosítása és fajtái.
2. A családon belüli erőszak jellemzői és az ehhez kapcsolódó elméletek, büntetőjogi szabályok (Btk., Be., beleértve a 2020. októberében elfogadott törvénymódosító csomagot)
3. A fiatalkorúak bűnelkövetésének jellemzői és az ehhez kapcsolódó elméletek, büntetőjogi szabályok (Btk., Be.)
4. Az iskolai erőszak és erőszak az interneten, zaklatás (iskolai erőszakhoz kapcsolódóan).
5. A szexuális erőszak elméletei, fogalma és fajtái. A pedofília.
6. Az alkoholfogyasztás és alkoholfogyasztók típusai, a függőség kritériumai. A szerfogyasztás és a bűnelkövetés összefüggései.
7. A kábítószer-fogyasztók típusai és a kábítószerpiac kínálati oldala. Drogpolitikai irányzatok. A szerfogyasztás és a bűnelkövetés összefüggései.
8. A szervezett bűnözés fogalma, jellemzői, típusai és a terjedését elősegítő tényezők. A fehérgalléros bűnözés.
9. Nemek és kriminalitás: a női és férfi bűnözés összehasonlítása, a különbségek okai. A női bűnözés jellemzői, alakulása.
10. A viktimológia fogalma, irányzatai. A viktimizáció. Az áldozatvédelem eszközei.
11. A bűnözés ábrázolása a médiában.
12. Félelem a bűnözéstől

**2. A kriminológiai elméletek (választani kell 1 biológiai, 1 pszichológiai és 1 szociológiai elméletet és ezt a hármat kell megtanulni)**

***Biológiai elméletek***(általános jellemzőit mindenkinek tudnia kell, egyet kell megtanulni):

1. Kretschmer testalkat-tipológiája
2. Richard Dugdale és Henry Goddard családfa kutatásai
3. Az XYY szindróma és a bűnözéssel való feltételezett kapcsolata
4. Ikervizsgálatok és örökbefogadottak vizsgálata – lényegük és eredményeik (itt nem szükséges a konkrét kutatók nevét megjegyezni)

***Pszichológiai elméletek***(általános jellemzőit mindenkinek tudnia kell, egyet kell megtanulni):

1. Bowlby kötődéselmélete
2. Hans Eysenck elmélete
3. Kohlberg - az erkölcsi fejlődéselmélet
4. Tanuláselméletek lényege. A kondicionálás. (Pavlov, Skinner)

***Szociológiai elméletek*** (általános jellemzőit mindenkinek tudnia kell, egyet kell megtanulni):

1. Durkheim strukturális funkcionalizmus elmélete
2. Durkheim anómiaelmélete
3. Merton feszültségelmélete
4. A társadalmi dezorganizáció elmélete (Park és Burgess)
5. Sutherland differenciális asszociáció elmélete
6. Albert Cohen szubkultúra elmélete
7. Társadalmi kontroll elmélet lényege - Hirschi társadalmi kötődés elmélete
8. A címkézés elmélet lényege, a címkézés folyamata, veszélyei

**3. Muszáj tudni! - Mindenkinek kötelező, ezekből bármikor lehet kérdés a vizsga során:**

1. Kutatási módszerek – bűnügyi statisztika, ennek értelmezési kérdései. Empirikus kutatási módszerek. A látens bűnözés fogalma és vizsgálatának módszerei.
2. A klasszikus iskola tanításai – Beccaria elméletének lényege
3. A pozitivista iskola általános tanítása, irányzatai- ezek lényege
4. Lombroso elmélete
5. A társas (szociális) tanuláselmélet (Bandura)

**4. Fogalmak a jobb jegyért:**

1. abúzus
2. anómia
3. asszertivitás (agresszió témakörében)
4. autoagresszió
5. „büntetőjogi” belátási képesség (fk. elkövetéshez kapcsolódva)
6. biológiai nem (szex)
7. bűnözési ráta
8. devianciák és fajtái, példákkal (TTT)
9. devianciakontroll
10. devianciaspirál
11. deviáns viselkedés / magatartás
12. elsődleges- és másodlagos deviancia
13. elsődleges- és másodlagos viktimizáció
14. eltolás (agresszió témakörében)
15. erőszak (WHO meghatározása)
16. fehérgalléros bűnözés
17. kultúra (társadalomtudományi definíciója, Kroeber és Kluckhohn)
18. látencia (a bűnözés szempontjából + példa)
19. makroszociális megközelítés
20. mikroszociális megközelítés
21. norma és normarendszerek fajtái
22. patriarchális társadalom
23. pedofília
24. reaktív agresszió – proaktív agresszió
25. státusz
26. szegregáció
27. szerfüggőség (orvosi megközelítés, szociológiai megközelítés)
28. szexizmus
29. szubkultúra
30. szublimáció (agresszió esetében)
31. társadalmi mobilitás
32. társadalmi nem (gender)